**“Azərbaycan Respublikası Əhalisinin Dövlət Reyestri haqqında” Azərbaycan Respublikasının Qanununda dəyişikliklər**

**edilməsi barədə” Azərbaycan Respublikasının 2013-cü il**

**19 aprel tarixli 626-IVQD nömrəli Qanununda**

**dəyişikliklər edilməsi haqqında**

**AZƏRBAYCAN RESPUBLİKASININ QANUNU**

Azərbaycan Respublikasının Milli Məclisi Azərbaycan Respublikası Konstitusiyasının 94-cü maddəsinin I hissəsinin 10-cu bəndini rəhbər tutaraq, “Azərbaycan Respublikası Əhalisinin Dövlət Reyestri haqqında” Azərbaycan Respublikasının Qanununda dəyişikliklər edilməsi barədə” Azərbaycan Respublikasının 2013-cü il 19 aprel tarixli 626-IVQD nömrəli Qanununu “Azərbaycan Respublikası vətəndaşının şəxsiyyət vəsiqəsi haqqında” Azərbaycan Respublikasının Qanununda dəyişiklik edilməsi barədə” Azərbaycan Respublikasının 2015-ci il 29 dekabr tarixli 86-VQD nömrəli Qanununa uyğunlaşdırmaq məqsədilə q ə r a r a a l ı r :

“Azərbaycan Respublikası Əhalisinin Dövlət Reyestri haqqında” Azərbaycan Respublikasının Qanununda dəyişikliklər edilməsi barədə” Azərbaycan Respublikasının 2013-cü il 19 aprel tarixli 626-IVQD nömrəli Qanununda (Azərbaycan Respublikasının Qanunvericilik Toplusu, 2013, № 5, maddə 475, № 12, maddə 1505; 2015, № 6, maddə 682) aşağıdakı dəyişikliklər edilsin:

1. 1.1-ci maddədən “16” rəqəmləri “15” rəqəmləri ilə,” sözləri çıxarılsın.

2. 1.2-ci maddənin əvvəlinə “6.1.12-ci,”sözləri əlavə edilsin.

3. 2-ci maddə aşağıdakı redaksiyada verilsin:

“Maddə 2. Bu Qanunun 1.1-ci maddəsi 2020-ci il yanvarın 1-dən, 1.2-ci maddəsi isə 2017-ci il yanvarın 1-dən qüvvəyə minir.”.

**İlham Əliyev**

**Azərbaycan Respublikasının Prezidenti**

Bakı şəhəri, 30 sentyabr 2016-cı il

№ 325-VQD